## Pravila o izmjenama i dopunama Pravila uspostavljanja i provođenja dopunskog zdravstvenog osiguranja

### NN 2/2003 (3.1.2003.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

7

Na osnovi članka 81. stavke 2.
Zakona o zdravstvenom osiguranju (»Narodne novine« broj 94/01. i 88/02.) i
članka 20. podstavke 1. Statuta Hrvatskog zavoda za zdravstveno osiguranje
(»Narodne novine« broj 16/02. i 24/02.) Upravno vijeće Hrvat­skog zavoda za
zdravstveno osiguranje na 20. sjednici održanoj 23. prosinca 2002. godine
donijelo je

## PRAVILA

### o izmjenama i dopunama Pravila uspostavljanja i provoĐenja dopunskog zdravstvenog osiguranja

Članak 1.

U Pravilima uspostavljanja i
provođenja dopunskog zdravstvenog osiguranja (»Narodne novine« broj 47/02. i
76/02.) u članku 3. stavka 1. mijenja se i glasi:

»Osiguranik dopunskog
zdravstvenog osiguranja (u daljnjem tekstu: osiguranik) je osoba koja sa
Zavodom sklopi ugovor o dopunskom zdravstvenom osiguranju.«

Stavke 5., 6. i 7. brišu se.

Članak 2.

Iza članka 3. dodaju se novi
članci koji glase:

*»Članak 3a.*

Ugovaratelj dopunskog
zdravstvenog osiguranja (u daljnjem tekstu: ugovaratelj) je osoba koja je
obveznik uplate premije dopunskog zdravstvenog osiguranja (u daljnjem tekstu:
premija osiguranja).

Ugovaratelj
može biti pravna ili fizička osoba koja, u postupku ugovaranja dopunskog
zdravstvenog osiguranja, prikuplja podatke o osobama koje žele sa Zavodom
sklopiti ugovor o dopunskom zdravstvenom osiguranju, omogućava tim osobama
potpis police dopunskog zdravstvenog osiguranja, te se obvezuje za te osobe
uplaćivati premiju osiguranja.

Osoba
koja želi postati osiguranikom putem ugovaratelja iz stavke 2. ovog članka,
obvezna je to potvrditi potpisom ponude za sklapanje ugovora o poslovnoj
suradnji u dopunskom zdravstvenom osiguranju.

Ugovaratelj
iz stavke 2. ovog članka premiju osiguranja za osiguranike, koji su putem njega
sklopili ugovor o dopunskom zdravstvenom osiguranju, uplaćuje ili iz svojih
sredstava ili na teret sredstava tih osoba.

S
ugovarateljem iz stavke 2. ovog članka Zavod sklapa ugovor o poslovnoj suradnji
u dopunskom zdravstvenom osiguranju.

Opći,
odnosno posebni uvjeti i popis osiguranika sastavni su dijelovi ugovora iz
stavke 4. ovog članka.

*Članak 3b.*

Ugovor
o dopunskom zdravstvenom osiguranju sklopljen je kada je osiguranik potpisao
policu, te time potvrdio prihvaćanje općih i posebnih uvjeta.

Policu
potpisuje Zavod, osiguranik i ugovaratelj.

Ako
su ugovaratelj i osiguranik jedna osoba, osiguranik potpisuje policu i na
mjestu predviđenom za potpis ugovaratelja.«

Članak
3.

U
članku 4. riječi: »status osiguranika« zamjenjuju se riječima: »svojstvo
osiguranika«, a iza riječi: »osoba« dodaju se riječi: »s navršenih 18 godina
života«.

Članak
4.

U
članku 6. dodaju se stavke 2. i 3. koje glase:

»Ugovor
o dopunskom zdravstvenom osiguranju sklapa se osnovom ponude koja može biti
dana:

- neposredno, usmeno službeniku
Zavoda ili

- pisano na propisanom obrascu.

Ugovor o poslovnoj suradnji iz
članka 3a. stavke 5. ovih Pravila može se sklopiti samo osnovom pisane ponude.«

Članak 5.

U članku 7. iza riječi:
»osiguranju« dodaju se riječi: »osnovom neposredne i usmene ponude«.

Članak 6.

U članku 8. stavci 3. iza
riječi: »ponude« dodaje se riječ: »obvezno«.

U stavci 4. broj: »1« zamjenuje
se brojem: »2«.

Iza stavke 4. dodaje se nova
stavka 5. koja glasi:

»Obrasci ponude za sklapanje
ugovora o dopunskom zdravstvenom osiguranju i ponuda za sklapanje ugovora o
poslovnoj suradnji u dopunskom zdravstvenom osiguranju sastavni su dio ovih
Pravila.«

Članak 7.

U članku 11. stavci 1. riječi:
»koju plaća osiguranik, odnosno ugovaratelj«, brišu se.

Članak 8.

U članku 12. stavci 1. riječi:
»osiguranik, odnosno«, brišu se.

Članak 9.

U članku 15. stavci 1. riječi:
»u polici« zamjenjuju se riječima: »ugovorom o dopunskom zdravstvenom
osiguranju«.

Stavka 2. mijenja se i glasi:

»U slučaju kada ugovorna
zdravstvena ustanova, ugovorni zdravstveni radnik privatne prakse, odnosno
drugi ugovorni subjekt Zavoda (u daljnjem tekstu: ugovorni subjekt) ne prihvati
dokaz o dopunskom zdravstvenom osiguranju osiguranika i naplati mu razliku do
pune vrijednosti ostvarenog prava na zdravstvenu zaštitu iz osnovnog
zdravstvenog osiguranja (u daljnjem tekstu: participacija), osiguranik ima
pravo na povrat naplaćenog iznosa.«

Stavka 3. briše se.

Članak 10.

U članku 16. stavci 2. riječ:
»sklopljenog« zamjenjuje se riječju: »sklapanja«.

Iza stavke 3. dodaje se nova
stavka koja glasi:

»Prava iz dopunskog zdravstvenog
osiguranja osiguranici ostvaruju prilikom ostvarivanja prava iz osnovnog
zdravstvenog osiguranja.«

Članak 11.

U članku 17. stavci 1. riječi:
»će se raskinuti« zamjenjuju se riječju: »prestaje», u podstavci 2. ispred
riječi: »neplaćanja« dodaju se riječi: »raskida ugovora zbog« i na kraju stavke
briše se točka i dodaju se nove podstavke 4., 5., 6. i 7. koje glase:

»- otkaza ugovora;

- odustanka od ugovora;

- ostvarivanja prava na
oslobađanje od plaćanja participacije u Zavodu čini bespredmetnim osiguranjem u
dopunskom zdravstvenom osiguranju;

- nastavnog osiguranja u slučaju
sklapanja novog ugovora o dopunskom zdravstvenom osiguranju bez prekida
osiguravateljnog razdoblja.«

Iza
stavke 1. dodaje se nova stavka koja glasi:

»Uvjeti
prestanka ugovora o dopunskom zdravstvenom osiguranju iz stavke 1. ovoga članka
pobliže se utvrđuju Općim uvjetima.«

U
stavci 2. koja je postala stavka 3. riječ: »raskida« zamjenjuje se riječju:
»prestanka«, brojevi: »1. i 3.«, zamjenjuju se brojevima: »1., 3., 4., 6. i
7.«, a riječ: »osiguranik« briše se.

Članak
12.

Iza
članka 17. dodaje se novi članak koji glasi:

*»Članak 17.a.*

Osiguraniku
koji je za vrijeme trajanja ugovora o dopunskom zdravstvenom osiguranju stekao
pravo iz članka 17. stavke 2. točke 1. podstavke 1. i 2., te stavke 3., odnosno
članka 18. stavke 2. i 4. Zakona o zdravstvenom osiguranju (u daljnjem tekstu:
Zakon) ili mu se zdravstvena zaštita počne osiguravati osnovom Zakona o
izvršavanju kazne zatvora, na njegov zahtjev prekinut će se ugovor o dopunskom
zdravstvenom osiguranju s danom stjecanja toga prava, pod uvjetom da je zahtjev
podnio u roku od 15 dana od dana stjecanja. U suprotnom, ugovor se prekida s
danom podnošenja zahtjeva.

Pod
danom stjecanja prava, odnosno početka osiguranja zdravstvene zaštite po
propisima iz stavke 1. ovoga članka, podrazumijeva se dan kada je osiguranik
dobio potvrdu o oslobađanju plaćanja participacije, odnosno kada je započeo
odsluženje kazne zatvora.

Osiguranik
koji je unaprijed uplatio premiju osiguranja ima pravo na povrat preplaćene
premije osiguranja za one mjesece u kojima više nije imao svojstvo osiguranika,
za koje je ta premija plaćena, pod uvjetom da trošak koji je učinio na teret
sredstava dopunskog zdravstvenog osiguranja nije veći od premije osiguranja za
dane za koje je bio dopunski zdravstveno osiguran.

Pod
mjesecom osiguranja u smislu stavke 3. ovog članka podrazumijeva se i mjesec u
kojem je osiguranik prekinuo ugovor o dopunskom zdravstvenom osiguranju.

Ako
je trošak učinjen dopunskom zdravstvenom osiguranju viši od uplaćene premije
osiguranja, osiguranik iz stavke 1. ovoga članka nema pravo na povrat
preplaćene premije.«

Članak
13.

Članak
18. mijenja se i glasi:

»Ako
ugovaratelj i osiguranik nisu jedna osoba, a ugovaratelj otkaže ugovor o dopunskom
zdravstvenom osiguranju ili ga Zavod raskine zbog neplaćanja premije, Zavod
može osiguraniku ponuditi sklapanje novog ugovora o dopunskom zdravstvenom
osiguranju koji se ne mora sklopiti pod istim uvjetima.«

Članak
14.

U
članku 19. riječi: »ugovornim zdravstvenim ustanovama, ugovornim zdravstvenim
radnicima privatne prakse i ostalim ugovornim subjektima Zavoda«, zamjenjuju se
riječima: »ugovorni subjekti«, a riječi: »u polici« zamjenjuju se riječima:
»ugovorom o dopunskom zdravstvenom osiguranju«.

Članak
15.

U
članku 20. riječi: »zdravstvena ustanova, ugovorni zdravstveni radnik privatne
prakse i ostali ugovorni subjekti Zavoda« zamjenjuju se riječima: »ugovorni
subjekti«.

Članak
16.

U
članku 21. riječi: »zdravstvena ustanova, ugovorni zdravstveni radnik privatne
prakse i ostali ugovorni subjekti Zavoda« zamjenjuju se riječima: »ugovorni
subjekti«, te se dodaju nove stavke 2., 3. i 4. koje glase:

»Lista
nevažećih iskaznica, s naznakom roka primjene, dostavlja se ugovornim
subjektima u pisanom obliku i objavljuje na Web stranicama Zavoda prilagođena
kompjutorskoj obradi.

U
slučaju razlike između dostavljene i objavljene liste, primjenjuje se ona
dostavljena.

Zavod
će ugovornim subjektima odbiti namiriti trošak nastao po nevažećoj iskaznici,
koja je uvrštena na listu nevažećih iskaznica, ako je trošak nastao u vrijeme
primjene te liste, pod uvjetom da je ugovornom subjektu ta lista dostavljena na
propisani način utvrđen stavkom 2. ovog članka.«

Članak
17.

Iza
članka 21. dodaje se novo poglavlje pod nazivom: »OSTVARIVANJE PRAVA IZ
DOPUNSKOG ZDRAVSTVENOG OSIGURANJA«, te novi članci:

*»Članak 21.a.*

Radi
zaštite prava na povrat neopravdano naplaćene participacije iz članka 15.
stavke 2. Pravila, te na povrat unaprijed plaćene premije iz članka 17.a.
stavke 3. Pravila, osiguranicima se na njihov zahtjev osigurava dvostupanjsko
rješavanje u upravnom postupku pred tijelima Zavoda.

O pravima iz stavke 1. ovog
članka u prvom stupnju odlučuju područni uredi Zavoda.

Protiv rješenja donesenog u
prvom stupnju osiguranik ima pravo žalbe Direkciji Zavoda.

U postupku odlučivanja o pravima
iz stavke 1. ovoga članka, primjenjuje se Zakon o općem upravnom postupku, ako
Zakonom o zdravstvenom osiguranju nije drugačije uređeno.

*Članak 21b.*

Prestanak ugovora o dopunskom
zdravstvenom osiguranju iz članka 17. ovih Pravila ostvaruje se u mirnom
postupku pod uvjetima utvrđenim Općim uvjetima.

U postupku rješavanja prestanka
ugovora o dopunskom zdrav­stvenom osiguranju primjenjuju se odredbe Zakona o
obveznim odnosima, ako Općim uvjetima nije drukčije uređeno.

*Članak 21c.*

Pravo na povrat novčanih
sredstava zastarijeva nakon proteka roka od tri godine, računajući:

- od dana nastanka troška – za
neopravdano naplaćenu participaciju;

- od dana poništenja polica – za
preplaćenu premiju.«

Članak 18.

Ova Pravila stupaju na snagu
danom objave u »Narodnim novinama«, a primjenjuju se od 1. siječnja 2003.
godine.

Klasa: 025-04/02-01/305
Urbroj: 338-01-05-02-1
Zagreb, 23. prosinca 2002.

Predsjednik
Upravnog vijeća Hrvatskog zavoda za zdravstveno osiguranje  **doc. dr. sc. Nikica Gabrić,** v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/375213.gif)
![](dodatni/375214.gif)
![](dodatni/375215.gif)

Ostalo, NN 2/2003-7